b'\n_START_ARTICLE_\nMarxador\n_START_PARAGRAPH_\nEl marxador, en pilota valenciana, \xc3\xa9s la persona encarregada de dur la puntuaci\xc3\xb3 de la partida, \xc3\xa9s a dir, el marcador de la partida, mentre esta es disputa. Este personatge tan caracter\xc3\xadstic de la Pilota no es limita a comptar en silenci, sin\xc3\xb3 que comunica en veu alta (de vegades cridant), despr\xc3\xa9s de cada quinze o punt aconseguit, el resultat per a tot el p\xc3\xbablic, \xc3\xa9s el que es diu marxar la partida. Aix\xc3\xb2 exigeix de tot marxador dues condicions: un coneixement complet i profund de tot el joc, i gaudir de bona veu per esser escoltat per tothom._NEWLINE_El marxador tamb\xc3\xa9 pot encarregar-se de les travesses.'